Musaka kutanga echi chihande mu %%?
Online Bible | NEW WORLD TRANSLATION OF THE HOLY SCRIPTURES (2013 REVISION)
Musaka kutanga echi chihande mu %%?
-
Vaze navehula vakwavo vavakafwe vakwechi mangana (10)
-
Cheji kwivwisanga kumuchima kukola nge vyuma navishimbula kutesamo (12)
-
Temesa wakushishika eji kunganyalisanga (17)
-
Ou mwatambuka navaka-mangana mwakapwa muka-mangana (20)
-
Kuzangamisa chapwa kusolola zangi (24)
13 Mwana wamangana eji kwitavilanga mazu navamuhuhumuna kuli ise,+
Oloze muka-kutoleka keshi kwivwilila kumazu akumuhanjikilako.+
2 Mutu eji kusuulukanga namazu amwaza amukanwa kenyi,+
Oloze muka-kumbembejeka afwila ulyanyi.
3 Ou mwalama kanwa kenyi ali nakukinga kuyoya chenyi.+
Oloze ou mwahanjika nakulusuka mwakanonga.+
4 Muvwa eji kufwilanga vyuma okunyi keshi navyoko,+
Oloze muka-kuzata nangolo mwakafukila.+
5 Muka-kwoloka ahunga makuli,+
Oloze vilinga vyamuka-kuhuka vyeji kumwivwisanga sonyi nakumusawisa.
6 Vilinga vyakwoloka vyeji kukinganga vatu vakulonga,+
Oloze vilinga vyakuhuka vyeji kwinyisanga muka-shili.
7 Kwali ou mwalisolola kupwa muka-luheto, oloze keshi nalwoko.+
Kaha kwali nawa ou mwalisolola kupwa chihutu, oloze ali naluheto lwaluvulu.
8 Luheto lwamutu lunapu nge ndando yakusokola mwono wenyi,+
Oloze muka-kuhutwa keshi kwivwa womako.+
9 Mumunyi wamuka-kwoloka weji kutamukanga chikuma.+
Oloze linongo lyamuka-kuhuka navakalijima.+
10 Kazamuzamu keji kukatulanga vikokojola,+
Oloze vaze navehula vakwavo vavakafwe vakwechi mangana.+
11 Luheto lwakuwana muwashiwashi lweji kukumanga,+
Oloze luheto lwakuwana chikoki chikoki lweji kwililanga.
12 Nge vyuma natalilila mutu vinashimbula kutesamo, cheji kwivwisanga kumuchima kukola,+
Oloze nge chuma nafwila mutu chinatesamo, kaha chinapu nge mutondo wakuyoya.+
13 Ou mwalumbilisa jindongi navakamuzangamisa,+
Oloze ou mwalama jishimbi navakamufweta.+
14 Kunangula chamuka-mangana chinapu kasulu kakuyoya,+
Kaha najipeula mutu kumiheto yakutwala kukufwa.
15 Kunangakana cheji kulingisanga mutu vamwivwile uselewa,
Oloze jila yamuka-kumbembejeka yapwa yayikalu.
16 Mutu wakuzangama eji kuzatanga nachinyingi,+
Oloze chileya eji kusololanga uleya wenyi.+
17 Kanganda wakuhuka mwengila muukalu,+
Oloze temesa wakushishika eji kunganyalisanga.+
18 Weshowo mwakana kumunangula mwakahutwa nakusauka,
Oloze ou mwetavila kumwolola navakamwalisa.+
19 Nge chuma afwila mutu chinatesamo cheji kumwivwisanga kuwaha.+
Oloze viheu kavasaka kuseza vilinga vyavipiko.+
20 Ou mwatambuka navaka-mangana mwakapwa muka-mangana,+
Oloze ou mwalikatanga naviheu mwakamona lupi.+
21 Vihuli vyeji kuwananga vaka-shili,+
Oloze vaka-kwoloka navatambula vyamwaza.+
22 Mutu wamwenemwene eji kusezanga uswana kuli vazukulu jenyi,
Oloze luheto lwamuka-shili navakalulamina muka-kwoloka.+
23 Wande wamuka-kuhutwa weji kwimanga jimbuto jajivulu,
Oloze vanahase kujimbatamo chakuzeneka kukava chiyulo.
24 Weshowo mwazeneka kuzangamisa mwanenyi amuhunga,+
Oloze ou azanga mwanenyi mwamuzangamisa mujila yamwaza.+
25 Muka-kwoloka mwakalya nakwikuta,+
Oloze mujimo lyamuka-kuhuka kamweshi kukapwa vyakulyako.+
Share
Share
NEW WORLD TRANSLATION OF THE HOLY SCRIPTURES (2013 REVISION)
Vishimo 13
Luvale
Tanga Mbimbiliya haInternet
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg
cjk_Latn eng_Latn cjk_Latn unk tso_Latn unk cjk_Latn unk cjk_Latn unk cjk_Latn unk cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn umb_Latn cjk_Latn kmb_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn kmb_Latn tso_Latn cjk_Latn cjk_Latn cjk_Latn cjk_Latn fra_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn bem_Latn bam_Latn cjk_Latn tum_Latn cjk_Latn por_Latn cjk_Latn umb_Latn cjk_Latn cjk_Latn kmb_Latn cjk_Latn cjk_Latn cjk_Latn cjk_Latn cjk_Latn eng_Latn eng_Latn kor_Hang kin_Latn fij_Latn cjk_Latn eng_Latn